English: Thank you for the list of questions. In terms of the £11 million in the second stage, as I tried to indicate in my statement already, I will be targeting that in the sense that one regional partnership board area will have a larger sum than others, apart from the way that the funding formula works, which already takes in the variety of points about need and population. So, we will then publish the amount of money that each regional partnership board has potentially to bid against, but, of course, partners themselves will have budgets to add to or otherwise. And I think I want to link that to a couple of the other points you made, both about evidence of progress, the national indicators update, and the transition from one region to another and the scale of that. Because the point of the second stage is, if there are novel and new things boards want to do, about what those are, together with the design principles, with an emphasis on wanting to see people taking on board across more than one region what is working in another, and I want to see more scale as that develops. Because, when we get to the end of the transformation fund period, we'll still have choices to make, regardless of who is the Minister at that time or not, about how we take that forward. And the point about regional partnership boards as a key building block to this is (a) they already exist. People are used to having to make more and more choices together to share information, share learning, and actually to resolve problems together as well, because none of us should pretend that, even within our own families, let alone groups and different public services, we all agree on everything all of the time. So, it's a way to resolve those differences but then to still have a plan that people sign up to for the future. And I do think, bearing in mind your reference to the confidence we can have in partnership boards, we can have real confidence, because you can see not just that they came together to agree bids, but, on a range of areas, they are starting to make more more of a difference. And, in winter, for example, the fact that every regional partnership board agreed how to use winter moneys, rather than having a big row about who had which share of it, and what the whole-system priorities were within that area. That does give us more confidence about practical choices being made. I'm hoping for more of that, and then there'll be an open question for me or a future Minister about what then happens if we end up driving that further. So, after this next stage, the transformation fund is over. Is that about money? Is that about encouraging people? Is it about requiring people to do things? Or is it more than that? But that would be forecasting the future, ahead of the evaluations we've had on the success of the projects. And I think that does come back to your point about evidence on progress in stage one and your point about the questions that Darren Millar previously asked on whether there was going to be a split between primary care, secondary care and social care. I don't think that's helpful, so I do want to look at it more in the round about the impact across the system. That's also the point about having partners agreeing together what should make sense, because, otherwise, if it got to be what's a split between different parts of our system, you can easily see those people moving off into corners saying, 'This is my money to decide what to do with,' rather than, 'What should make a difference for the person who will need to flow through and around that whole system?' I said in my statement that the third of the quarterly evaluations is due imminently. What I intend to do is to write to the Health, Social Care and Sport Committee after the fourth evaluation we've had, so a full year's evaluation of each of the areas, and to give an update at that point. I imagine the committee may or may not decide they want to look at it in more detail, but there'd then be a public and visible, 'Here's the progress at that point, and the progress across the system.' You could also check that off then against the national indicators. I think it'd be helpful to see that together with the context of the evaluation and progress. We should also then have decisions made on each of the second-stage bids that I've announced. I can't give you a hard deadline as to when I'll respond to that, because, of course, I need to see what the bids are and whether there is a need to go back to people before making a decision. But I am keen to make choices sooner rather than later, so we can get on with delivering the future.
Welsh: Diolch am y rhestr o gwestiynau. O ran yr £11 miliwn yn yr ail gam, fel y ceisiais ddangos yn fy natganiad eisoes, byddaf yn targedu hynny yn yr ystyr y bydd un ardal bwrdd partneriaeth rhanbarthol yn cael swm mwy nag eraill, ar wahân i'r ffordd y mae'r fformiwla ariannu yn gweithio, sydd eisoes yn cynnwys yr amrywiaeth o bwyntiau am angen a phoblogaeth. Felly, byddwn wedyn yn cyhoeddi'r swm o arian y bydd pob bwrdd partneriaeth rhanbarthol o bosib yn gorfod ceisio amdano, ond, wrth gwrs, bydd gan y partneriaid eu hunain gyllidebau y bydd angen ychwanegu atynt neu fel arall. Ac rwy'n credu fy mod eisiau cysylltu hynny ag un neu ddau o'r pwyntiau eraill a wnaethoch chi, sef â'r dystiolaeth o gynnydd, y diweddariad ynghylch y dangosyddion cenedlaethol, a'r trawsnewid o un rhanbarth i'r llall a maint y trawsnewid hwnnw. Oherwydd diben yr ail gam yw, os oes pethau newydd y mae byrddau eisiau eu gwneud, ynghylch beth yw'r rhain, ynghyd â'r egwyddorion cynllunio, gyda phwyslais ar ddymuno gweld pobl yn cofleidio mewn mwy nag un rhanbarth yr hyn sy'n gweithio mewn rhanbarth arall, ac rwyf eisiau gweld hynny'n datblygu ar raddfa fwy. Oherwydd, pan fyddwn yn cyrraedd diwedd cyfnod y gronfa drawsnewid, bydd gennym ni ddewisiadau i'w gwneud o hyd, ni waeth pwy yw'r Gweinidog ar y pryd, ynglŷn â sut y byddwn yn bwrw ymlaen â hynny. A'r pwynt ynghylch byrddau partneriaeth rhanbarthol fel elfen allweddol o hyn yw (a) eu bod eisoes yn bodoli. Mae pobl wedi arfer â gorfod gwneud mwy a mwy o ddewisiadau gyda'i gilydd i rannu gwybodaeth, rhannu dysg, a datrys problemau gyda'i gilydd hefyd, oherwydd ni ddylai'r un ohonom ni honni, hyd yn oed o fewn ein teuluoedd ein hunain, heb sôn am grwpiau a gwahanol wasanaethau cyhoeddus ein bod i gyd yn cytuno ar bopeth drwy'r amser. Felly, mae'n ffordd o ddatrys y gwahaniaethau hynny ond wedyn hefyd i fod â chynllun y mae pobl yn ymrwymo iddo ar gyfer y dyfodol. Ac rwy'n credu, o gofio'ch cyfeiriad at y ffydd y gallwn ei chael mewn byrddau partneriaeth, y gallwn gael ffydd wirioneddol, oherwydd gallwch weld nid yn unig eu bod wedi dod ynghyd i gytuno ar geisiadau, ond, mewn amrywiaeth o feysydd, maen nhw'n dechrau gwneud mwy o wahaniaeth. Ac, yn y gaeaf, er enghraifft, y ffaith bod pob bwrdd partneriaeth rhanbarthol wedi cytuno sut i ddefnyddio arian ar gyfer y gaeaf, yn hytrach na chael ffrae fawr ynghylch pwy gafodd pa gyfran ohono, a beth oedd blaenoriaethau'r system gyfan o fewn y maes hwnnw. Mae hynny'n rhoi mwy o ffydd inni ynglŷn â'r dewisiadau ymarferol sy'n cael eu gwneud. Rwy'n gobeithio y bydd mwy o hynny, ac yna bydd cwestiwn agored i mi neu Weinidog yn y dyfodol ynghylch beth sy'n digwydd wedyn os byddwn yn datblygu hynny. Felly, ar ôl y cam nesaf hwn, mae'r gronfa drawsnewid ar ben. A yw hynny'n ymwneud ag arian? A yw hynny'n ymwneud ag annog pobl? A yw'n ymwneud â mynnu bod pobl yn gwneud pethau? Neu a yw'n fwy na hynny? Ond byddai hynny'n darogan y dyfodol, cyn y gwerthusiadau a gawsom ni ar lwyddiant y prosiectau. A chredaf fod hynny yn dod yn ôl at eich sylw am dystiolaeth am y cynnydd yng ngham un a'ch sylw am y cwestiynau a ofynnodd Darren Millar yn y gorffennol ynghylch a fyddai rhaniad rhwng gofal sylfaenol, gofal eilaidd a gofal cymdeithasol. Nid wyf yn credu bod hynny'n ddefnyddiol, felly rwyf eisiau edrych arno'n fwy cyffredinol ynghylch yr effaith ar yr holl system. Dyna'r pwynt hefyd ynghylch cael partneriaid i gytuno ar yr hyn a ddylai wneud synnwyr, oherwydd, fel arall, pe bai'n cael ei rannu rhwng gwahanol rannau o'n system, byddai'n hawdd gweld y bobl hynny'n cilio i gornel gan ddweud, 'Fy arian i'w hwn, i mi benderfynu beth i'w wneud ag ef' yn hytrach na, 'Beth ddylai wneud gwahaniaeth i'r unigolyn hwnnw y bydd angen iddo lifo drwy ac o amgylch y system gyfan honno?' Dywedais yn fy natganiad fod y trydydd o'r gwerthusiadau chwarterol i gyrraedd yn fuan. Yr hyn y bwriadaf ei wneud yw ysgrifennu at y Pwyllgor Iechyd, Gofal Cymdeithasol a Chwaraeon ar ôl i'r pedwerydd gwerthusiad ddod i law, felly gwerthusiad blwyddyn lawn o bob un o'r meysydd, a rhoi diweddariad bryd hynny. Rwy'n dychmygu efallai y bydd y pwyllgor yn penderfynu ei fod eisiau edrych arno'n fwy manwl neu beidio, ond yna byddai'r canlynol yn gyhoeddus a gweladwy - 'Dyma'r cynnydd ar yr adeg honno, a'r cynnydd drwy'r system.' Gallech hefyd wirio hynny wedyn o'i gymharu â'r dangosyddion cenedlaethol. Rwy'n credu y byddai'n ddefnyddiol gweld hynny ynghyd â chyd-destun y gwerthusiad a'r cynnydd. Dylem hefyd erbyn hynny fod wedi cael penderfyniadau ar bob un o'r cynigion ail gam yr wyf wedi'u cyhoeddi. Ni allaf roi amser pendant ichi o ran pryd y byddaf yn ymateb i hynny, oherwydd, wrth gwrs, mae angen imi weld beth yw'r cynigion ac a oes angen cysylltu â phobl cyn gwneud penderfyniad. Ond rwy'n awyddus i wneud dewisiadau cyn gynted â phosib, fel y gallwn ni fwrw ymlaen â'r gwaith o gyflawni'r dyfodol.